
 RAPORT DE SPECIALITATE
            privind modificarea şi completarea Hotărârii Consiliului Local al Municipiului Timişoara nr. 204/04.04.2013, modificată şi completată



           Având în vedere Expunerea de motive nr. SC2019-.......................... a Primarului Municipiului Timișoara și Proiectul de hotărâre privind modificarea şi  completarea Hotărârii Consiliului Local al Municipiului Timişoara nr. 204/04.04.2013, modificată şi completată;
         Facem urmatoarele precizari:
          Arătăm că in baza HCLMT nr. 156/21.12.2004, s-a dispus atribuirea directă, prin contract de concesiune, către S.C. Administrarea Domeniului Public SA, pe perioada 01.01.2005 – 31.12.2015 a bunurilor prevazute în anexa nr. 1. Pe toate aceste străzi se aplică sistemul de parcare Timpark, așa cum a fost el aprobat prin HCL Timisoara nr. 63/2013, cu modificările si completarile ulterioare.
           În urma acestei Hotărârii s-a încheiat între Municipiul Timişoara şi S.C. Administrarea Domeniului Public S.A. Contractul de concesiune nr. 94/18.01.2005, a carui valabilitate a fost prelungita până în data de 30.06.2021, conform prevederilor HCLMT nr. 411/16.10.2015.
Prin HCLMT nr. 204/04.04.2013 s-a aprobat  înlocuirea Anexei 1 prevăzută la art. 1 din Hotărârea Consiliului Local al Municipiului Timişoara nr. 156/21.12.2004 cu Anexa 1 la HCLMT nr. 204/04.04.2013, în ceea ce priveşte bunurile date în concesiune.
Ulterior, prin HCLMT nr. 212/20.05.2014 s-au concesionat către SC Drumuri Municipale Timişoara SA (în calitate de operator al sistemului de parcare Timpark) străzile pe care s-au realizat noi parcări, respectiv pe care urmează a se realiza noi parcări-conform solicitarilor concedentului (Municipiul Timisoara)- pentru a se evita sancţionarea acesteia de către organele de control fiscal, astfel str. Crizantemelor; str. Amforei; str. Labirint; str. Circumvalatiunii - Complex sportiv Bega; str. Platanilor;  zona Steaua; str. Soarelui; str. Luceafarul; str. Hebe; zona str. Lugojului; str. Prof. Dr. Aurel Paunescu – Podeanu (fosta str. Diaconul Coresi); str. Căpitan Damşescu.
            De asemenea, prin Hotărârea Consiliului Local al Municipiului Timişoara nr. 244 din data de 27.06.2017 s-a aprobat eliminarea din Anexa 1 prevăzută la art.1 din Hotărârea Consiliului Local  nr. 204/04.04.2013 completată prin Hotărîrea Consiliului Local  nr. 212/20.05.2014 a următoarelor amplasamente: Str. Vasile Alecsandri; Str. Lucian Blaga; Str. Janos Bolyai; Str. Dimitrie Cantemir; Str. G-ral Traian Doda; Str. Maresal Foch Ferdinand; Str. Francesco Grisellini; P-ta Libertatii; P-ta Unirii;  Str. Serg. Constantin Musat; Str. Negru Radu; Str. Palanca; Str. Dr. Nicolae Paulescu;  Str. G-ral David Praporgescu; Str. Eugeniu de Savoya; Str. Enrico Carusso si    s-a  completat Anexa 1 prevăzută la art.1 din Hotărârea Consiliului Local  nr. 204/04.04.2013 completată prin Hotărârea Consiliului Local nr. 212/20.05.2014, în ceea ce priveşte bunurile date în concesiune, cu următoarele amplasamente: Calea Bogdanestilor; Str.Dr. Iosif  Bulbuca; Str. Burebista; Str. Corneliu Coposu; Str. Corbului; Str. Crizantemelor; Str. Intr. Doinei; Str. Eroii de la Tisa; Str. Mihail Kogalniceanu; Str. FC Ripensia; Str. Mangalia; Str. Pestalozzi; Str. Protopop George Dragomir; Str. Plautius Andronescu; Str. Iancu Vacarescu.  Pe cale de consecinta s-a modificat şi completat în mod corespunzător Contractul de concesiune nr. 94/18.01.2005.

S.C. Drumuri Municipale Timişoara SA a preluat tot activul si pasivul S.C. Administrarea Domeniului Public SA, urmare a fuziunii prin absorbţie a acesteia din urmă, începând cu data de 23.09.2013, aceasta implicând preluarea tuturor contractelor în derulare ale societăţii absorbite. 
            Avand in vedere faptul că s-au propus spre aprobarea Consiliului Local modificări ale Regulamentului de funcţionare a sistemului de parcare a autovehiculelor în Municipiul Timişoara aprobat prin Hotarârea Consiliului Local nr. 63/26.02.2013, modificată si completată, pe cale de consecinţă, se impune modificarea HCLMT nr. 156/21.12.2004 şi implicit a contractului de concesiune.
Propunerile de modificare şi completare a Regulamentului vizează, în principal, măsuri care au ca scop descurajarea parcării pe termen lung în zona centrală a municipiului Timişoara şi implementarea unui regim strict care să asigure în acelaşi timp un grad cât mai mare de rotaţie a utlizatorilor, pentru a controla cererea de locuri de parcare, dupa cum urmează:  eliminărea din zona tarifară I (roşie) şi trecerea in cadrul zonei tarifare 0 (verde) a locaţiilor B-dul I.C. Brătianu si Str. Carol Telbisz; retragerea din sistemul TimPark a străzilor devenite pietonale din zona centrală a orasului sicompletarea listei strazilor pe care se aplica sistemul TimPark cu locatiile:  B-dul Dr. Iosif Bulbuca – zona tarifara III (albastra),  B-dul V.Parvan nr.5 si nr.5A – zona tarifara II (galbena), B-dul C.Coposu nr.1,  Str.Pestalozzi  si B-dul Eroilor de la Tisa – zona tarifara II (galbena). 
Prin adresa nr.6320/29.10.2019, inregistrată la Primaria Municipiului Timişoara sub nr. RE2019-002222/30.10.2019, SC Drumuri Municipale SA solicită modificarea şi completarea HCLMT nr.244/27.06.2017, astfel: eliminarea din Anexa 1 prevăzută la art. 3 din HCLMT nr. 244/27.06.2017 a următoarelor amplasamente: str. E.Ungureanu si str. Gen. Eremia Grigorescu si completarea Anexei 1 prevăzută la art.3 din HCLMT nr. 244/27.06.2017 în ceea ce priveşte bunurile date în concesiune, cu următorul amplasament: B-dul vasile Parvan nr.5 si nr.5A (Parcare Baza Sportiva Electrica). 
În conformitate cu prevederile OG nr.71/2002 privind organizarea şi funcţionarea serviciilor publice de administrare a domeniului public şi privat de interes local, autorităţile administraţiei publice locale au iniţiativa şi adoptă hotărâri referitoare la dezvoltarea şi modernizarea infrastructurii edilitar-urbane existente. De asemenea, în baza art. 128 alin. (1) din OUG nr.195/2002 privind circulaţia pe drumurile publice, autorităţile administraţiei publice locale au obligaţia de a asigura desfăşurarea fluentă şi în siguranţă a circulaţiei rutiere şi au atribuţii în stabilirea reglementărilor referitoare la regimul de acces şi circulaţie, staţionare şi parcare pentru diferite categorii de vehicule.
           Având în vedere prevederile legale expuse în prezentul raport, apreciem că proiectul de hotărâre privind modificarea şi completarea Hotărârii Consiliului Local al Municipiului Timişoara nr. 204/04.04.2013 îndeplinește condițiile pentru a fi supus dezbaterii și aprobării plenului consiliului local. 
           În concluzie, ţinând cont de cele arătate mai sus, propunem modificarea şi completarea HCLMT nr.204/04.04.2013, in sensul celor aratăte mai sus.

